मनु महाराज के किसी करिंदे में ताकत नहीं संविधान को बदलने की

Sun, 05 Sep 2021 16:17:22 +0000

हिन्दी पट्टी के महत्वपूर्ण सूबे एमपी याने मध्य प्रदेश ने गजब फैसला लिया है। वह फैसला जिससे घर-घर डॉ. केशव हेडगेवार के विचार पहुंच सके। इसके लिए भविष्य के डॉक्टरों को चुना गया है। बहुत खूब। जबरदस्त फैसला है। एमपी की सरकार इसके साथ ही जनसंघ के संस्थापक श्यामा प्रसाद मुखर्जी सहित बाबा साहेब भीम राव अंबेदकर के विचारों को भी भविष्य के डॉक्टरों को पढाने की शुरुआत करने जा रही है। कमाल का फैसला है। दुनिया में जिस तरह के हालात हैं। डॉक्टरों की हर किसी को जरुरत रहती है। हॉस्पिटल, ओपीडी, क्लीनिक तमाम जगह मरीजों का जमावडा रहता है। एमपी के भविष्य के डॉक्टर मरीजों का इलाज भी करेंगे और महापुरुषों के विचारों को घर-घर पहुंचने का बीडा भी उठाएंगे। राष्ट्रीय स्वंय सेवक संघ के विचार कैसे हैं। इसका खुलासा जानेमाने स्क्रिप्ट राइटर, गीतकार, शायर जावेद अख्तर कुछ घंटे पहले ही एनडीटीवी इंडिया पर कर चुके हैं। बीजेपी ने इसका जबरदस्त विरोध किया है। जावेद अख्तर की फिल्में प्रदर्शित न होने देने तक की धमकी भी दी है। एनडीटीवी से याद आया। रवीश कुमार का प्राइम टाइम हैथवे केबल टीवी की पॉपुलर पैक से हटा दिया गया है। रवीश बाबु आपने दर्शकों से कह रहे हैं कि वें हैथवे से पूछे कि क्यों उनके शो को हटाया गया है। मजेदार है। क्यों रवीश बाबु मौजूदा सरकार विचारों से असहमत रहते हैं? नतीजा देख लिया। रिलायंस की कंपनी है हैथ-वे। कुछ भी कर सकती है। निजि कंपनी है। उसका खुद का कायदा कानून है। बंधी नहीं पडी है किसी नियमों, सिद्धांतों से। यहीं तो होती है आपनी हुकूमत।