जावेद अख्तर की जुबां बंद कराना मतलब संविधान का अपमान

Thu, 09 Sep 2021 14:49:56 +0000

तालिबान फिर सत्ता सुख भोगने जा रहा है। 20 बरस बाद। तालिबान को सत्ता का सुख हासिल होने जा रहा है। तालिबान की सत्ता ने दुनिया में हायतौबा मचा रखी है। इस हायतौबा का असर सबसे ज्यादा कहीं है तो आपने मुल्क में है। तालिबान की मान्यता पर जबरदस्त बहस छिड चुकी है। वरिष्ठ पत्रकार अजित दिव्वेदी को लगता है कि जावेद अख्तर तालिबान की वैधता के सबसे बडे तलबगार हैं। अजित दिव्वेदी इसके साथ ही कई और नाम जोड रहे हैं। टीवी पत्रकार संदीप चौधरी का सवाल है तालिबान आतंकी है, क्या उससे बातचीत होगी ? जनरल परवेज मुशर्रफ क्या था ? फौज की वर्दी में सरगना। कारगिल में उसने कौन सी जुर्रत नहीं की। फिर भी एनडीए की अटल बिहारी वाजपेयी हुकूमत ने उससे बातचीत की थी। द्विपक्षीय रिश्तों की खातिर बातचीत। कूटनीति शायद यहीं कहती है। कोई आतंकी हो या दूसरा। जब हुकूमरान बन गया तो द्विपक्षीय रिश्तों की खातिर बातचीत तय हो जाती है। फिर भारत तो अफगान का पुराना दोस्त है। दीगर है कि चीन, रुस और पाकिस्तान अब नए अफगन के जिगरी दोस्त बनने की कवायद में जुट गए हैं। आतंकी टोले तालिबान के सबसे बडे हिमायती होने का दम भर रहे हैं। तालिबान को लेकर ही पिछले दिनों प्रधान सेवक साहेब ने प्रेसिडेंट पुतिन के साथ बातचीत की थी। रुस की सिक्योरटी कौंसिल के सर्वोसर्वा निकोले पाटरुचेव आपनी हालिया भारत यात्रा के दौरान पीएम तक से मिले। इसके बावजूद रुस तालिबान को वैधता दे रहा है। फिर जावेद अख्तर की वैधता का क्या मतलब?