किस पर यकीन करें, एक कहता है पीएम मोदी की रेटिंग घटी, दूसरा कहता बढी

Mon, 06 Sep 2021 12:35:04 +0000

हूं...हूं...हूं...। इसे कहते हैं नीति। कौन सी नीति ? कूटनीति । अरे नहीं साहेब। कूटनीति, तो पढे लिखों की बला होगी। साधारण इंसान को क्या समझ इस कूट-वूटनीति की। आपने यहा तो एक ही चीज समझी जाती है। वह है राजनीति। जो सब कुछ बदलती है। जैसे मुल्क बदल गया है। कितना बदल गया है। इस पचडे में पडने की क्या जरुरत ? लेकिन बदल गया है। अब देखिए न। पिछले महीने देसी पत्रिका इंडिया टुडे ने क्या खुलासा किया था? खुलासा यह किया था कि आपने प्रधान सेवक और उनके सिपहासालार गृहमंत्री की लोकप्रियता घटी है। 40 फीसद से ज्यादा की गिरावट प्रधान सेवक साहेब की लोकप्रियता में इंडिया टुडे ने दर्ज की थी। यकीन नहीं हो तो मैग्जिनिया पढ लीजिए। फिर तो यकीन आ जाएगा न। इससे बीजेपी की नींद उड गई थी। चैन छिन गया था। यूपी असेंबली का महत्वपूर्ण इलेक्शन और पीएम, गृह मंत्री की लोकप्रियता का घट जाना। कई सवालों ने एक साथ बीजेपी के थिंकटैक को झकझोड दिया था इस सर्वे के बाद। इंडिया टुडे के इस सर्वे की काट को खोजा जाने लगा। कैसे भरपाई होगी। इसका मंथन होने लगा। तभी किसी को याद आई मार्निंग कंसल्ट की। अमेरिकी कंपनी है मार्निंग कंसल्ट। इस कंपनी की साइट पर जाएंगे, तो पता चलेगा कि कंपनी आप की रोटिंग करती है। यकीन न हो तो कंपनी आप को डेमो दिखाने को राजी है। इस कंपनी ने 135 करोड की भारतीय आबादी में से सिर्फ 2126 शख्सों से सलाह-मशविरा कर प्रधान सेवक साहेब की रोटिंग कर डाली। सुनते हैं अब प्रधानमत्री साहेब की अपरुवल रेटिंग में इजाफा हुआ है।