असदुद्दीन ओवैसी, यूपी के मुसलमानों का सौदा न करें

Tue, 07 Sep 2021 16:41:47 +0000

असदुद्दीन ओवैसी कमाल के नेता  हैं आप। जवाब नहीं आपका। जितनी भी आप की तारीफ की जाए कम है। भारतवर्ष के 135 करोड से ज्यादा व्यक्तियों को आपके कसीदे गढने चाहिए। घर-घर आपका गुणगान होना चाहिए। क्योंकि जो आप हैं। दूसरा कोई नहीं। किसी युवा ने अगर सियासत के गुर सीखने हैं, तो आप की सोहब्त सबसे अव्वल। सियासत के सपने पालने वाले युवाओं को आपकी शागिर्दी करनी चाहिए। चाहता तो मैं भी यहीं हूं। लेकिन मजबूर हूं। जानलेवा महंगाई ने कमर तोड रखी है। उमर भी आप जितनी ही है। अब इस उमर में भला कोई क्या सीखेगा ? फिर दलित हूं। अछूत हूं। बच्चों की परिवारिश और पढाई के बोझ ने बांध रखा है। वरना सचमुच आपकी शागिर्दी करता। पंजाबी हूं। हिन्दी की ज्यादा समझ भी नहीं है। माशाल्लाह आप तो बेरिस्टियर ठहरे। क्रिकेट के तेज गेंदबाज भी रहे। विरासत में सियासत मिली। इंगलिशस्तान में पढने का अनुभव। अल्लाह पूरी तरह मेहरबान है आप पर। हो भी क्यों न सच्चे मुसलमान जो ठहरे आप। फिर मुसलमानों का सौदा क्यों?  मेरे साथ तो कुदरत ने भी मजाक किया। दलित परिवार में जन्म दिया। मुफलिसी ने कोई शौक पूरा नहीं होने दिया। गेंद को इन स्विंग, आउट स्विंग करना मैंने भी सीख लिया था। क्लास की टीम से आगे नहीं बढ पाया। जैसे-तैसे मां-बाप ने थोडी बहुत पढाई करा दी। फिर कुछ कलम चलाना सीख गया। उसी कलम के माध्यम से आप से मुखातिब हूं। आपकी तारीफ करता जाउं। -मन की बात- है। -मन की बात- को तो आज हर भारतवंशी समझता है। 80 ऐपीसोड हो ही चुके हैं। समझना भी होगा।