आंदोलनकारी किसान के मिशन यूपी के मायने

Sat, 04 Sep 2021 14:30:12 +0000

मिशन यूपी आंदोलनरत किसानों का अलगा पडाव है। इसकी बकायदगी से शुरुआत रविवार को मुज्जफरनगर से होगी। मौजूदा आंदोलन के 9 महीने 9 दिन मुक्कमल होने पर किसान संगठन मिशन यूपी शुरु करने जा रहे हैं। इसकी खास वजह है। वजह है यूपी असेंबली का महत्वपूर्ण इलेक्शन। बीजेपी के लिए यूपी का असेंबली इलेक्शन उतना ही महत्वपूर्ण है। जितना आंदोलनरत किसानों के लिए। यूपी असेंबली का महत्वपूर्ण चुनाव बीजेपी जीत जाती है तो उसके लिए 2024 की डगर बेहद आसान हो जाएगी। 2024 में 18वी लोकसभा के चुनाव होने हैं। बीजेपी यूपी जीत जाती है तो उसे केंद्र में सरकार बनाने में आसानी होगी। अगर बीजेपी 2022 में यूपी का चुनाव नहीं जीत पाई तो उसके एजेंडे को पलीता लग सकता है। इससे उसके विरोधी उस पर हॉवी हो जाएंगे। बीजेपी शायद ही यह चाहेगी। इसलिए बीजेपी की संयुक्त किसान मोरचा के मिशन यूपी पर खास पैनी निगाह रहेगी। उम्मीद तो यह है कि यूपी असेंबली चुनाव के मद्देनजर केंद्र सरकार किसानों से फिर से बातचीत शुरु कर आंदोलन की समाप्ति की दिशा में बढेगी। लेकिन फिलहाल बातचीत शुरु होने के कोई संकेत नहीं मिल रहे हैं। संयुक्त किसान मोरचा से केंद्र सरकार की आखिरी बातचीत 22 जनवरी को हुई थी। उसके बाद से ऐसी सियासत हुई कि बातचीत की डगर ही नहीं बन पाई।